สอบถามค่ะ คือ มีอาการปวดท้องน้อยปวดร้าวไปที่สะโพก และมีอาการแสบร้อนบริเวณต้นขา ขาหนีบทั้ง2 ข้าง บางครั้งขาชาทั้ง 2 ข้าง มีตกขาวบ้างเล็กน้อย ไม่มีกลิ่นเหม็น ปัสสาวะได้ปกติไม่มีแสบขัด มีอาการแบบนี้มาประมาณ 1 ปีแล้วค่ะ เริ่มมีอาการหลังจากมีเพศสัมพันธ์กับสามีค่ะ ช่วงแรกแค่ปวดท้องน้อย ต่อมาเริ่มมีอาการชาที่ขา แล้วก็ปวดร้าวไปที่สะโพกค่ะอยากสอบถามว่าอาการแบบนี้ เกิดจากโรคอะไรคะ ควรรักษายังไงดีคะ
สวัสดีค่ะ อาการปวดท้องน้อย อาจมีสาเหตุจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆได้-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้แนะนำไปพบแพทย์ หากยังมีอาการต่อเนื่อง ปวดมากขึ้นเรื่อยๆ มีเลือดออกผิดปกติทางช่องคลอด ตกขาวผิดปกติ มีไข้ ปัสสาวะแสบขัดการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก